 KOCHA mkuu wa Mabingwa wa soka Afrika Mashariki na Kati Azam FC, Hans Van Der Pluijm, ameweka wazi kuwa anachoangalia hivi sasa ni kuhakikisha kikosi chake kinapata matokeo mazuri katika mechi zote wanazoshuka kiwanjani ili kutimiza lengo lao walilojiwekea la kutwaa ubingwa wa Ligi hiyo msimu huu.Mabingwa hao jana walitarajia kucheza nyumbani kwao Chamazi Complex kupapatuana na Mbao FC,katika muendelezo wa mechi za Ligi Kuu ya Tanzania Bara (TPL) . Azam wanacheza mchezo huo wakiwa na kumbukumbu ya ushindi mnono wa mabao 3-1 kwenye mchezo uliopita dhidi ya stand United ya Shinyanga.Akizungumza na wanahabari juzi Pluijm alisema kikosi hicho kimejiandaa vya kutosha kuwakabili wapizani wao ili kupata matokeo mazuri katika uwanja wao wa nyumbani. Hadi sasa, Azam inajivunia kucheza michezo 14 bila kupoteza zaidi ya kutoka sare michezo mitatu kwenye ligi hiyo yenye upinzani mkali msimu huu licha ya kukosa mdhamini.